**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL Klaipėdos miesto savivaldybės tarybos 2017 m. spalio 19 d. sprendimo Nr. t2-255 „Dėl saugomų kultūros paveldo objektų tvarkybos darbų finansavimo tvarkos aprašo patvirtinimo“ pakeitimo**

Nr.

Klaipėda

Vadovaudamasi Lietuvos Respublikos vietos savivaldos įstatymo 6 straipsnio 26 punktu ir 18 straipsnio 1 dalimi, Klaipėdos miesto savivaldybės taryba nusprendžia:

1. Pakeisti Saugomų kultūros paveldo objektų tvarkybos darbų finansavimo tvarkos aprašą (toliau – Tvarkos aprašas), patvirtintą Klaipėdos miesto savivaldybės tarybos 2017 m. spalio 19 d. sprendimu Nr. T2-255 „Dėl Saugomų kultūros paveldo objektų tvarkybos darbų finansavimo tvarkos aprašo patvirtinimo“:

1.1. pripažinti netekusiu galios 4.7 papunktį;

„~~4.7. paveldo tvarkybos reglamentą PTR 3.05.01:2015 „Tvarkybos darbų priėmimo taisyklės“ patvirtintą Lietuvos Respublikos kultūros ministro 2015 m. sausio 14 d. įsakymu Nr. ĮV‑27 „Dėl Lietuvos Respublikos kultūros ministro 2005 m. balandžio 19 d. įsakymo Nr. ĮV-153 „Dėl paveldo tvarkybos reglamento PTR 3.05.01:2005 „Nekilnojamojo kultūros paveldo objektų tvarkybos darbų priėmimo taisyklės“ patvirtinimo“ pakeitimo“~~;

1.2. buvusius 4.8–4.12 papunkčius laikyti atitinkamai 4.7–4.11 papunkčiais;

„~~4.8.~~ **4.7.** paveldo tvarkybos reglamentą PTR 2.13.01:2011 „Archeologinio paveldo tvarkyba“, patvirtintą Lietuvos Respublikos kultūros ministro 2011 m. rugpjūčio 16 d. įsakymu Nr. ĮV-538 „Dėl paveldo tvarkybos reglamento PTR 2.13.01:2011 „Archeologinio paveldo tvarkyba“ patvirtinimo;

~~4.9.~~ **4.8.** paveldo tvarkybos reglamentą PTR 4.01.01:2007 ,,Nekilnojamojo kultūros paveldo ardomųjų tyrimų ir projektavimo dokumentacijos rengimo darbų sąnaudų normatyvai“, patvirtintą Lietuvos Respublikos kultūros ministro 2007 m. rugpjūčio 8 d. įsakymu Nr. ĮV-528 „Dėl paveldo tvarkybos reglamento PTR 4.01.01:2007 „Nekilnojamojo kultūros paveldo ardomųjų tyrimų ir projektavimo dokumentacijos rengimo darbų sąnaudų normatyvai“ patvirtinimo“;

~~4. 10.~~ **4.9.** statybos techninį reglamentą STR1.07.03:2017 „Statinių techninės ir naudojimo priežiūros tvarka. Naujų nekilnojamojo turto kadastro objektų formavimo tvarka“ patvirtintą Lietuvos Respublikos aplinkos ministro 2016 m. gruodžio 30 d. įsakymu Nr. D1-971 „Dėl statybos techninio reglamento STR 1.07.03:2017 „Statinių techninės ir naudojimo priežiūros tvarka. Naujų nekilnojamojo turto kadastro objektų formavimo tvarka“ patvirtinimo“;

~~4.11.~~ **4.10.** statybos techninį reglamentą STR 1.03.01:2016 „Statybiniai tyrimai. Statinio avarija“, patvirtintą Lietuvos Respublikos aplinkos ministro 2016 m. lapkričio 11 d. įsakymu Nr. D1-748 „Dėl statybos techninio reglamento STR 1.03.01:2016 „Statybiniai tyrimai. Statinio avarija“ patvirtinimo“;

~~4.12.~~ **4.11.** Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse kompleksinį pastatų fasadų ar stogų tvarkymą arba įrengusiems mažosios architektūros ar puošybos elementus, tvarkos aprašą, patvirtintą Klaipėdos miesto savivaldybės tarybos 2010 m. liepos 29 d. sprendimu Nr. T2‑200 „Dėl nekilnojamojo turto mokesčio lengvatų Klaipėdos miesto istorinėse dalyse teikimo“ (Klaipėdos miesto savivaldybės tarybos 2019 m. rugsėjo 26 d. sprendimo Nr. T2-269 redakcija).

1.3. pakeisti 8 punktą ir jį išdėstyti taip:

„8. Paraišką, išsaugojimo darbų duomenų aprašą su 9–10 punktuose nurodytais dokumentais **pareiškėjas pateikia per interneto portalus www.klaipeda.lt arba www.epaslaugos.lt arba** skaitmeninėje laikmenoje (kompaktiniame diske arba USB laikmenoje .doc, .pdf, .jpg formatais) ~~pareiškėjas pateikia~~ Savivaldybės administracijos direktoriui, arba Savivaldybės administracijos Paveldosaugos skyriui (toliau – Paveldosaugos skyrius) bendrąja tvarka.“;

1.4. pakeisti 9.3 papunktį ir jį išdėstyti taip:

„9.3. statinio techninės priežiūros patikrinimo aktą, parengtą pagal STR 1.07.03:2017 „Statinių techninės ir naudojimo priežiūros tvarka. Naujų nekilnojamojo turto kadastro objektų formavimo tvarka“ ~~[4.10]~~ **[4.9.]** ir statinio tyrimų ataskaitą arba statinio ekspertizės aktą, parengtus pagal STR 1.03.01:2016 „Statybiniai tyrimai. Statinio avarija“ ~~[4.11]~~ **[4.10.]**, jei tokie aktai buvo sudaryti;“;

1.5. pakeisti 10.2 papunktį ir jį išdėstyti taip:

„10.2. taikomųjų tyrimų projektą su skaičiuojamąja kaina, parengtą pagal PTR 3.08.01:2013 „Tvarkybos darbų rūšys“ [4.1.], PTR 3.06.01:2014 „Kultūros paveldo tvarkybos darbų projektų rengimo taisyklės“ [4.3.], PTR 4.01.01:2007 ,,Nekilnojamojo kultūros paveldo ardomųjų tyrimų ir projektavimo dokumentacijos rengimo darbų sąnaudų normatyvai“ ~~[4.9]~~ **[4.8.]**, PTR 4.01.26:2007 „Nekilnojamojo kultūros paveldo paveldotvarkos darbų skaičiuojamųjų kainų nustatymo rekomendacijos“ [4.4.], o archeologinių tyrimų atveju – ir PTR 2.13.01:2011 „Archeologinio paveldo tvarkyba“ ~~[4.8.]~~ **[4.7.]**. Jei taikomieji tyrimai bus vykdomi etapais, turi būti pateikta atskira kiekvieno etapo skaičiuojamoji kaina;“;

1.6. pakeisti 10.3 papunktį ir jį išdėstyti taip:

„10.3. leidimą įgyvendinti taikomųjų tyrimų projektą, išduotą vadovaujantis PTR 3.04.01:2014 ,,Leidimų atlikti tvarkybos darbus išdavimo taisyklės“ [4.5.] arba PTR 2.13.01:2011 „Archeologinio paveldo tvarkyba“ ~~[4.8]~~ **[4.7.]**;“;

1.7. pakeisti 12 punktą ir jį išdėstyti taip:

„12. Pateiktas paraiškas pagal Tvarkos apraše nurodytus prioritetus ir atrankos kriterijus nagrinėja, finansuotinų objektų eilę sudaro ~~ir~~**,** finansavimo dydį apskaičiuoja **bei tvarkybos darbų ir (ar) apsaugos techninių priemonių įrengimo darbų užbaigimo faktą nustato** Savivaldybės administracijos direktoriaus įsakymu sudaryta darbo grupė Strateginio veiklos plano kultūros paveldo apsaugos priemonių lėšoms paskirstyti (toliau – Darbo grupė). Darbo grupė savo veikloje vadovaujasi Savivaldybės administracijos direktoriaus įsakymu patvirtintu darbo reglamentu, kuriame nurodomos Darbo grupės teisės, pareigos, funkcijos, darbo organizavimo ir sprendimų priėmimo tvarka, Darbo grupės narių atsakomybė.“;

1.8. pakeisti 17 punktą ir jį išdėstyti taip:

„17.~~Valdytojas visą tvarkybos ir (ar) apsaugos techninių priemonių įrengimo darbų projektą privalo įgyvendinti ketinimo protokolo sudarymo einamaisiais metais, ne vėliau kaip iki spalio 15 dienos.~~ **Paveldo tvarkybos ir (ar) apsaugos techninių priemonių įrengimo darbai turi būti pradėti vykdyti einamaisiais metais ne vėliau kaip birželio 1 dieną ir užbaigti ne vėliau kaip lapkričio 3 dieną.** Jei projektas įgyvendinamas etapais, kiekvienas etapas turi būti ~~įvykdytas~~ **pradėtas vykdyti** tais pačiais kalendoriniais metais ~~iki spalio 15 dienos~~ **ne vėliau kaip birželio 1 dieną ir užbaigtas ne vėliau kaip lapkričio 3 dieną. Gavus motyvuotą valdytojo prašymą, ketinimų protokole gali būti nustatyti ir kiti darbų pradžios ir pabaigos terminai. Jei valdytojas nevykdo numatytų tvarkybos ir (ar) apsaugos techninių priemonių įrengimo darbų arba valdytojo prašymu šių darbų (atskiro jų etapo) įgyvendinimas, pritarus Darbo grupei, perkeliamas į kitus kalendorinius metus, finansavimas einamaisiais metais gali būti skirtas kitam valdytojui, kurio paraiška yra pirma eilėje negavusių finansavimą dėl priežasčių, išvardytų Tvarkos aprašo 25.6 papunktyje.**“;

1.9. pakeisti 19 punkto pirmąją pastraipą ir ją išdėstyti taip:

„19. Įgyvendinęs tvarkybos ir (~~arba~~ **ar**) apsaugos techninių priemonių įrengimo darbų projektą arba užbaigęs jo etapą, arba atlikęs taikomuosius tyrimus, valdytojas per 5 darbo dienas nuo atliktų darbų **perdavimo–priėmimo** akto **tarp rangovo ir valdytojo** pasirašymo Paveldosaugos skyriui pateikia šiuos papildomus dokumentus:“;

1.10. pakeisti 19.2 papunktį ir jį išdėstyti taip:

„19.2. **tarp rangovo ir valdytojo sudarytą** tvarkybos darbų **perdavimo–**priėmimo aktą~~, parengtą, vadovaujantis PTR 3.05.01:2015 „Tvarkybos darbų priėmimo taisyklės“ [4.7.]~~ ;“;

1.11. pakeisti 20 punktą ir jį išdėstyti taip:

„20. Gavęs Tvarkos aprašo 19 punkte nurodytus dokumentus, Paveldosaugos skyrius patikrina jų atitiktį teisės aktų reikalavimams ir Tvarkos aprašo 12 punkte nurodytai Darbo grupei teikia patikslintą konkrečių lėšų iš Strateginio veiklos plano kultūros paveldo apsaugos priemonių skyrimo sąmatą už atliktus kultūros paveldo objektų tvarkybos ir (ar) apsaugos techninių priemonių įrengimo darbus. Savivaldybės iš dalies finansuojamų tvarkybos ir (ar) apsaugos techninių priemonių įrengimo darbų išlaidų patikslinta sąmata negali būti didesnė nei projekto rengimo metu nustatyta skaičiuojamoji darbų kaina. **Valdytojui atlikus ne visus numatytus tvarkybos ir (ar) apsaugos techninių priemonių įrengimo darbus, finansavimas mažinamas, atsižvelgiant į neatliktų darbų vertę.**“;

1.12. pakeisti 21 punktą ir jį išdėstyti taip:

„21. Darbo grupei pritarus patikslintai sąmatai **ir nustačius, kad tvarkybos ir (ar) apsaugos techninių priemonių įrengimo darbai yra atlikti**, per 20 darbo dienų yra parengiama ir pasirašoma sutartis tarp kultūros paveldo objekto valdytojo ir Savivaldybės administracijos dėl konkrečių Savivaldybės biudžeto lėšų skyrimo valdytojui už atliktus kultūros paveldo objekto tvarkybos ir (ar) apsaugos techninių priemonių įrengimo darbus. Lėšos valdytojui pervedamos sutartyje nustatytais terminais ir tvarka. Sutarties forma tvirtinama Savivaldybės administracijos direktoriaus įsakymu.“;

1.13. papildyti nauju 22.5 papunkčiu:

„**22.5. vykdomi tvarkybos ir (ar) apsaugos techninių priemonių įrengimo darbai, susiję su saugomų dvarų pastatų fasadų sutvarkymu iš gatvių pusės (tuo atveju, jei kompleksiškai sutvarkomas visas pastato fasadas iš gatvių pusės), – 0,8 balo;**“;

1.14. buvusius 22.5–22.13 papunkčius laikyti atitinkamai 22.6–22.14 papunkčiais;

„~~22.5.~~ **22.6.** vykdomi tvarkybos ir (ar) apsaugos techninių priemonių įrengimo darbai, susiję su saugomo kultūros paveldo objekto (pastato) fasadų sutvarkymu iš gatvių pusės Smiltynės gyvenvietėje (tuo atveju, jei kompleksiškai sutvarkomas visas pastato fasadas iš gatvių pusės), – 0,7 balo;

~~22.6.~~ **22.7.** vykdomi tvarkybos ir (ar) apsaugos techninių priemonių įrengimo darbai, susiję su saugomo kultūros paveldo objekto (pastato) fasadų sutvarkymu iš gatvių pusės Klaipėdos senamiesčio ir Klaipėdos miesto istorinės dalies apsaugos zonose (tuo atveju, jei kompleksiškai sutvarkomas visas pastato fasadas ir gatvių pusės), – 0,6 balo;

~~22.7.~~ **22.8.** vykdomi sakralinio nekilnojamojo kultūros paveldo taikomieji tyrimai Klaipėdos senamiestyje ar jo apsaugos zonoje – 1,5 balo;

~~22.8.~~ **22.9.** vykdomi sakralinio nekilnojamojo kultūros paveldo taikomieji tyrimai Klaipėdos miesto istorinėje dalyje (Naujamiestyje) ar jo apsaugos zonoje – 1 balas;

~~22.9.~~ **22.10.** teisės aktų reikalavimų neatitinkanti objekto laikančiųjų konstrukcijų būklė, nurodyta statinio techninės priežiūros patikrinimo akte, statinio tyrimų ataskaitoje arba statinio ekspertizės akte, – 0,6 balo;

~~22.10.~~ **22.11.** prastas pastato estetinis vaizdas, kai mūro arba tinko, arba dažų sluoksnio pažeidimai sudaro daugiau kaip 20 proc. fasadų ploto iš gatvių pusės, – 0,6 balo;

~~22.11.~~ **22.12.** kultūros paveldo objekto valdytojo tvarkybos ir (ar) apsaugos techninių priemonių įrengimo darbų finansinis indėlis didesnis nei 70 procentų – 0,4 balo;

~~22.12.~~ **22.13.** kultūros paveldo objekto valdytojo tvarkybos ir (ar) apsaugos techninių priemonių įrengimo darbų finansinis indėlis nuo 61 iki 70 procentų – 0,2 balo;

~~22.13.~~ **22.14.** kultūros paveldo objekto valdytojo tvarkybos ir (ar) apsaugos techninių priemonių įrengimo darbų finansinis indėlis nuo 51 iki 60 procentų – 0,1 balo.“;

1.15. pakeisti 25.5 papunktį ir jį išdėstyti taip:

„25.5. valdytojui už tuos pačius atliktus objekto sutvarkymo darbus buvo pritaikyta mokestinė lengvata, numatyta Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse kompleksinį pastatų fasadų ar stogų tvarkymą arba įrengusiems mažosios architektūros ar puošybos elementus, tvarkos apraše ~~[4.12]~~ **[4.11.]**;“;

1.16. pakeisti 29 punktą ir jį išdėstyti taip:

„29. Savivaldybės skiriamų lėšų dalis, nurodyta 28.1 ir 28.2 papunkčiuose už atliktus konkretaus saugomo kultūros paveldo objekto tvarkybos ir (~~arba~~ **ar**) apsaugos techninių priemonių įrengimo projektavimo ir vykdymo darbus arba šių darbų atskirą etapą (išskyrus taikomųjų tyrimų projekto rengimą ir vykdymą), negali būti didesnė nei ~~70~~ **90** tūkst. eurų. Savivaldybės skiriamų lėšų dalis, nurodyta 28.3 ir 28.4 papunkčiuose už taikomųjų tyrimų projekto parengimo ir vykdymo darbus arba šių darbų atskirą etapą, negali būti didesnė nei ~~30~~ **50** tūkst. eurų.“;

1.17. pakeisti Tvarkos aprašo 2 ir 3 priedus ir juos išdėstyti nauja redakcija (pridedama).

2. Nustatyti, kad paraiškos, paduotos iki Tvarkos aprašo pakeitimo įsigaliojimo, nagrinėjamos, vadovaujantis iki tol galiojusios Tvarkos aprašo redakcijos nuostatomis.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – savivaldybės administracijos direktorius | Gintaras Neniškis |

Parengė

Paveldosaugos skyriaus vedėjas

Vitalijus Juška, tel. 39 60 38

2021-10-05